## Carlos Mazón: “El Consell aprovarà el dimarts la catalogació de la desfilada de les gaiates com a bé d’interés cultural”

*** El president de la Generalitat participa en la Romeria de les Canyes de les festes de la Magdalena**

**Castelló de la Plana.**

El president de la Generalitat, Carlos Mazón, ha destacat que “el Consell aprovarà en el pròxim ple que es reunirà el dimarts a Castelló la catalogació de la desfilada de les gaiates i el simbolisme que té com a bé d’interés cultural”.

Així ho ha anunciat el cap del Consell en la Romeria de les Canyes en què ha participat junt amb l’alcaldessa de Castelló, Begoña Carrasco, i les reines de les festes de la Magdalena, Lourdes Climent i Vega Torrejón.

El president ha destacat l’honor que suposa participar en esta romeria i ha assenyalat que “és un dia molt especial i important per als castellonencs”, i els ha agraït l’amabilitat que han tingut i el fet d’“obrir els braços als qui venen de fora i fer-los partícips d’estes festes”.

Fecha: 03/03/2024